МОДЕЛ УГОВОРА
у отвореном поступку за јавну набавку услуга – Иновирање постојеће техничке документације за успостављање Регионалног система управљања отпадом за Град Нови Сад и општине Бачка Паланка, Бачки Петровац, Беочин, Жабаљ, Србобран, Темерин и Врбас
јавна набавка број 0025/2025

закључен у Новом Саду, дана  _____________  године између:

1. ГРАДА НОВОГ САДА - ГРАДСКА УПРАВА ЗА КОМУНАЛНЕ ПОСЛОВЕ, улица Жарка Зрењанина број 2, Нови Сад, ПИБ:103767903, матични број:08839816, коју заступа в.д. начелника Зоран Станојевић, (у даљем тексту: Наручилац), и
2. _________________________________________________________________________ са седиштем у _____________________, улица __________________________________________ број _____, ПИБ: _______________, матични број: _______________ кога заступа ________________________________ (у даљем тексту: Добављач).

АКО ЈЕ ДАТА ЗАЈЕДНИЧКА ПОНУДА/ПОНУДА ГРУПЕ ПОНУЂАЧА:
Група понуђача коју чине: 

2.1 _________________________________ са седиштем у _____________________, улица _______________________ број ____, ПИБ: ____________, матични број: _____________, и

2.2 ________________________________ са седиштем у __________________, улица _____________________ број ___, ПИБ: __________, матични број: __________(у даљем тексту: Добављач), а коју заступа ____________________________________.
                                                                  (навести име и презиме) 
Чланови групе понуђача одговарају неограничено солидарно Наручиоцу за извршење преузетих обавеза. 

АКО ЈЕ ПОНУДА ДАТА СА ПОДИЗВОЂАЧЕМ/ПОДИЗВОЂАЧИМА:
Добављач је део набавке која је предмет овог уговора и то ____________________________ ____________________________________________________________________________________________________________________________________________________________
                         (навести део предмета који ће извршити подизвођач)
поверио подизвођачу _________________________________________________________ са 
                                                                                   ( навести пословно име подизвођача )
седиштем у ______________________                              
улица ___________________________________________ број _____, ПИБ _______________, матични број ______________, а што чини _______% од укупне уговорене вредности.
	Уговорне стране сагласно констатују:
- да је Наручилац, на основу члана 52. Закона о јавним набавкама („Службени гласник РС“, бр. 91/19 и 92/23) и подзаконских аката којима се уређује поступак јавне набавке, спровео отворени поступак за јавну набавку услуга – Иновирање постојеће техничке документације за успостављање Регионалног система управљања отпадом за Град Нови Сад и општине Бачка Паланка, Бачки Петровац, Беочин, Жабаљ, Србобран, Темерин и Врбас, ради закључења уговора, 
- да је Добављач доставио понуду која у потпуности одговара техничкој спецификацији услуга из конкурсне документације.
Предмет уговора
Члан 1.
Предмет овог уговора је набавка услуга - Иновирање постојеће техничке документације за успостављање Регионалног система управљања отпадом за Град Нови Сад и општине Бачка Паланка, Бачки Петровац, Беочин, Жабаљ, Србобран, Темерин и Врбас (у даљем тексту: услуге), у складу са техничком спецификацијом Наручиоца и понудом Добављача. 
Врста, количина и цена услуга из става 1. овог члана исказане су у обрасцу структуре цене, техничкој спецификацији и понуди Добављача, број: ______ од _________ 2025. године, које чине саставни део овог уговора. 

Вредност уговора 
Члан 2.
Уговорена вредност за услуге из члана 1. овог уговора износи _______________ динара без обрачунатог пореза на додату вредност, а са урачунатим порезом на додату вредност износи _______________ динара.
Укупна уговорена вредност је фиксна и непроменљива и обухвата све трошкове које Добављач има приликом реализације овог уговора.

Надзор над реализацијом уговора
Члан 3.
Надзор и праћење реализације овог уговора за рачун Наручиоца, вршиће Комисија за координацију активности у циљу успостављања Регионалног система управљања отпадом за Град Нови Сад и општине Бачка Паланка, Бачки Петровац, Беочин, Жабаљ, Србобран, Темерин и Врбас образована од стране Градоначелника Града Новог Сада (у даљем тексту: Комисија).
Добављач је у обавези да са Комисијом усагласи садржај докумената и предложена решења. Комисија није овлашћена да у име Наручиоца преузима било какве нове уговорне и финансијске обавезе, ван обавеза наведених овим уговором.

Рок и начин извршења предметне услуге
Члан 4.
Добављач је у обавези да предметне услуге изврши у року од ____ дана од дана увођења у посао. О увођењу у посао сачиниће се посебан записник.
Рок из става 1. овог члана не тече за време исходовања мишљења, сагласности и сл. Покрајинске ревизионе комисије, Покрајинског секретаријата за урбанизам и заштиту животне средине и других надлежних органа.
Добављач је у обавези да изради и Наручиоцу достави техничку документацију у 4 (четири) штампана примерака нa српскoм jeзику, 3 штaмпaнa примeркa нa eнглeскoм jeзику (увeзaних у књигу) и у 3 (три) eлeктрoнскa примeрка на CD-у, и то Технички опис и прорачун у WORD, формат DОС; Предмер и предрачун у Excel, формат XLS; Графичке прилоге и ситуације у Auto САD, формат DWG;
Добављач је у обавези да испоручи примерак техничке документације дигитално потписан и оверен.
Верзије дигиталних докумената морају бити достављене у PDF формату. Поред PDF формата дигитални формат мора бити у отвореном облику, што значи да сва документа морају бити достављена у отвореној форми, у зависности од тога у којој је форми документ рађен, али за следеће апликације обавезно је: MS Word документ отворен без сигурносне заштите, MS Excel документ отворен без икаквог скупа сигурносних карактера са свом формулацијом која је основа документа и AutoCad документ отворен са свим коришћеним медијима, мапама, сликама итд.
	Наручилац по овом уговору примајући сваки документ Добављача постаје власник ауторских права на документ.
Након завршетка уговорених услуга, овлашћена лица Наручиоца и Добављача потписаће Записник о коначном извршењу предметних услуга у 6 (шест) истоветних примерака, од којих по 3 (три) примерка за сваку уговорну страну.

Ангажовање подизвођача
Члан 5.

Увођење подизвођача, замена подизвођача или преузимање извршења дела Уговора који је првобитно поверен подизвођачу, врши се у складу са Законом којим се уређују јавне набавке. 
* или /алтернативно:
На реализацији овог уговора није ангажован подизвођач.
Увођење подизвођача врши се у складу са Законом којим се уређују јавне набавке.
Добављач не може ангажовати као подизвођача лице које није навео у понуди, изузев у случају предвиђеном чланом 161. Закона о јавним набавкама, у супротном Наручилац може реализовати средство обезбеђења испуњења уговорних обавеза и раскинути уговор, осим ако би раскидом уговора Наручилац претрпео знатну штету.
Добављач у потпуности одговара Наручиоцу за извршење уговорних обавеза, без обзира на учешће подизвођача.

Средства финансијског обезбеђења
Члан 6.

Добављач је дужан да најкасније у року од 10 (десет) дана од дана потписивања овог уговора као средство финансијског обезбеђења преда наручиоцу банкарску гаранцију за испуњење уговорних обавеза у висини од 10% укупно уговорене вредности без обрачунатог пореза на додату вредност.
Банкарска гаранција за за испуњење уговорних обавеза мора трајати најмање 30 дана дуже од истека уговореног рока за извршење свих уговорених услуга.
Уколико Добављач не обезбеди и не преда Наручиоцу банкарску гаранцију за испуњење уговорних обавеза у року од 10 (десет) дана од дана потписивања уговора, уговор се раскида.
Наручилац може уновчити средство финансијског обезбеђења за испуњење уговорних обавеза у случају да Добављач не изврши своје уговорне обавезе у роковима и на начин предвиђен овим уговором. 
Уколико наступе околности за закључење анекса уговора којим би се рок важења уговора продужио Добављач је у обавези да рок важења средства финансијског обезбеђења продужи најмање 7 (седам) дана пре истека рока важења гаранције за одговарајући број дана
Уколико Добављач на захтев Наручиоца не продужи рок важења банкарскe гаранцијe, Наручилац ће исту пустити на наплату у року од 5(пет) дана пре њеног истека.





Начин плаћања
Члан 7.

Наручилац се обавезује да Добављачу изврши исплату за извршене услуге у року од 45 дана од дана пријема уредно сачињене исправне фактуре, а по испоруци техничке документације обухваћене техничком спецификацијом и позитивног мишљења Комисије да је услуга пружена у складу са техничком спецификацијом и уговором о предметној јавној набавци што ће се констатовати Записником о примопредаји наведене документације.
Издавању фактуре претходи позитивно мишљење Ревизионе комисије на Студију оправданости са идејним пројектом за изградњу регионалне санитарне депоније са пратећим објектима и Решење Покрајинског секретаријата за урбанизам и заштиту животне средине којим се даје сагласност на Студију о процени утицаја на животну средину за изградњу регионалне санитарне депоније са пратећим објектима.
Уколико је у обрасцу понуде захтевано да плаћање извршених услуга буде извршено директно на рачун подизвођача, Наручилац ће непосредно платити подизвођачу за део уговора који је он извршио, у року из става 1. овог члана.
Ако није предвиђено непосредно плаћање доспелих потраживања подизвођачу за део уговора који је он извршио, Наручилац ће након плаћања Добављачу, од Добављача затражити да му у року од 60 дана достави доказ и изјаву подизвођача да је извршио плаћање подизвођачу његових потраживања. Уколико Добављач не достави доказ и изјаву подизвођача у року од 60 дана, Наручилац ће Канцеларији за јавне набавке доставити предлог за покретање прекршајног поступка у року од 30 дана.
Добављач је дужан да достави уредно сачињену исправну фактуру. Уредно сачињеном фактуром сматра се документ у коме је наведен број уговора, износ задужења исказан без обрачунатог пореза на додату вредност и са обрачунатим порезом на додату вредност уредно потписан од стране овлашћеног лица.
Даном пријема фактуре сматра се дан наведен на заводном печату Наручиоца.
Добављач у сваком тренутку важења уговора може фактурисати предметне услуге по ценама нижим од уговорених без посебне сагласности Наручиоца.
Добављач у потпуности одговара Наручиоцу за извршење уговорних обавеза, без обзира на учешће подизвођача.
Фактура из става 1. овог члана мора бити регистрована у складу са важећим прописима.

[bookmark: _Toc13135413]Обавезе уговорних страна
[bookmark: _Toc13135414]Члан 8.
Наручилац се обавезује да Добављачу стави на располагање сва документа којима располаже за извршење предметних услуга као и документа која прибави од чланица Региона за управљање отпадом за Град Нови Сад и општине Бачка Паланка, Бачки Петровац, Беочин, Жабаљ, Србобран, Темерин и Врбас.
Добављач је дужан да поступи по примедбама и захтевима Наручиоца, а на основу мишљења Комисије, у складу са уговореним обавезама.
У случају да Комисија у току извршења уговорених обавеза уочи недостатке у погледу извршења предметних услуга дужна је да исте Записником о недостацима констатује и о томе преко Наручиоца писаним путем обавести Добављача.
Добављач је дужан да о свом трошку недостатке из достављеног Записника о недостацима отклони најкасније у року од 10 (десет) дана од дана пријема истог.
Трошкови такси и накнада неопходних за прибављање мишљења, услова, сагласности, дозвола и др. од стране надлежних органа, тела и институција на/за техничку документацију која је обухваћена техничком спецификацијом падају на терет Наручиоца.
Након завршетка уговорених услуга овлашћена лица Наручиоца и Добављача потписаће Записник о коначном извршењу предметних услуга чиме ће се сматрати да су предметне услуге извршене у целости. 
Добављач се обавезује да предметну услугу изврши у свему према законским прописима, нормативима и стандардима за ову врсту посла, под условима из конкурсне документације, техничке спецификације и прихваћене Понуде.
Током извршења предметних услуга Добављач је у обавези да, преко лица одређеног од стране Наручиоца за контакт са Добављачем, редовно обавештава Наручиоца о фази реализације предметних услуга.
Добављач се обавезује да пре упућивања докумената у процедуру за добијање одговарајућих сагласности достави Наручиоцу радну верзију докумената.
Добављач је дужан да, о свом трошку, у поступку прибављања одговарајућих мишљења, услова, сагласности, дозвола и др. на техничку документацију која је обухваћена техничком спецификацијом изврши све измене и допуне докумената у складу са упутствима добијеним од стране надлежних органа, тела и институција који издају одговарајуће сагласности. 
Уговорна казна
Члан 9.
Ако Добављач не изврши предметне услуге у уговореном року из члана 4. став 1. овог уговора, обавезан је да плати Наручиоцу на име уговорне казне износ од 0,5% од укупно уговорене цене за сваки дан закашњења. Закашњење ће се сматрати дозвољеним, уз примену уговорне казне, највише 8 (осам) календарских дана од истека датума наведеног као рок за коначно извршење услуге. Уколико је закашњење дуже од 8 (осам) календарских дана, примениће се одредба из члана 14. став 5. тачка 1) овог уговора.

Виша сила или друге непредвиђене околности
Члан 10.
У случају наступања више силе или других непредвиђених околности ван контроле уговорних страна, који спречавају било коју уговорну страну да изврши своје обавезе по овом уговору – извршавање уговорених обавеза ће се прекинути у оној мери у којој је Уговорна страна погођена таквим догађајем и за време за које траје немогућност извршења уговорених услуга услед наступања непредвиђених догађаја, под условом да је друга Уговорна страна обавештена, у року од најдуже 8 (осам) радних дана од дана наступања више силе или других непредвиђених околности.
[bookmark: _GoBack]У случају наступања више силе или других непредвиђених околности (нпр. уколико изузетно лоши климатски услови онемогућавају снимање терена и друга теренска испитивања, уколико дође до кашњења у издавању услова, мишљења и сагласности надлежних институција, уколико се у току израде техничке документације појави потреба за изменом локацијских услова, уколико Добављачу није омогућен приступ локацији за вршење теренских радова, уколико приликом израде техничке документације дође до повећања обима предметне јавне набавке, уколико због археолошких радова Добављачу буде онемогућен приступ локалитету и вршење теренских испитивања и мерења и слично), Добављач има право да захтева продужење рока важења Уговора за оно време за које је настало кашњење у извршавању уговорених услуга, проузроковано вишом силом или другим непредвиђеним околностима. 
Евентуалне измене уговора вршиће се на основу образложеног захтева Добављача, а по донетој одлуци Наручиоца о измени уговора (члан 156. ЗЈН), којој претходи сагласност Комисије, након чега уговорне стране потписују одговарајући анекс уговора.
Уговорени рок је продужен када уговорне стране у форми анекса овог уговора о томе постигну писани споразум. 
Свака Уговорна страна сноси своје трошкове, који настану у периоду трајања више силе или других непредвиђених околности, односно за период мировања Уговора услед дејства више силе или других непредвиђених околности, за који се продужава рок важења Уговора.
Уколико виша сила или друге непредвиђене околности трају дуже од 90 (деведесет) дана, било која Уговорна страна може да раскине овај уговор у року од 10 (десет) дана, уз доставу писаног обавештења другој Уговорној страни о намери да раскине Уговор.

Заштита података
Члан 11.
Уговорне стране се обавезују да ће поступати у складу са прописима који регулишу заштиту података приликом и у вези са извршењем предмета Уговора. 
Уговорне стране се обавезују да неће саопштавати, преносити и објављивати податке до којих су дошли или у које су, на било који начин, извршили увид приликом извршења обавеза по основу овог уговора, као и да ће те податке сматрати поверљивим и чувати као пословну тајну, изузев података који су већ доступни јавности и података које су уговорне стране дужне да дају по захтеву надлежних органа или у складу са прописима о слободном приступу информацијама од јавног значаја. 
Уговорне стране се обавезују да ће све податке чувати као пословну тајну у року од 5 (пет) година по реализацији овог уговора.

Промене података
Члан 12. 
Добављач је дужан да без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи током важења Уговора и да је документује на начин прописан Законом. 

Комуникација
Члан 13.
Целокупна комуникација уговорних страна у вези примене одредби овог уговора вршиће се преко контакт особа, у писаној форми, редовном поштом, електронском поштом или личном доставом, на адресе контакт особа које ће уговорне стране разменити приликом потписивања уговора.  
	Уговорне стране су дужне да, без одлагања, након потписивања овог уговора, у писаној форми, једна другу обавесте о лицима која су одговорна за реализацију овог уговора, као и о евентуалној промени контакт особе и/или учесника у релизацији овог уговора и/или електронске адресе контакт особа.

Трајање и раскид уговора
Члан 14.
Уговор се сматра закљученим даном потписивања уговора од стране обе уговорне стране, а важи до реализације свих уговорних обавеза. 
Свака од уговорних страна може писаним обавештењем тражити раскид уговора у случају када друга страна не испуњава у потпуности и/или неблаговремено испуњава своје уговором преузете обавезе.
Писано обавештење из става 2. овог члана доставља се другој уговорној страни и обавезно садржи основ за раскид овог уговора.
Отказни рок износи 30 (тридесет) дана и почиње да тече од дана пријема писаног обавештења о раскиду уговора.
Наручилац задржава право да једнострано раскине овај уговор у следећим случајевима:
1) ако се утврди да Добављач неоправдано касни са пружањем услуге према утврђеном року и то дуже од 8 (осам) календарских дана;
2) ако Добављач услугу не пружа у складу са техничком спецификацијом/пројектним задатком; 
3) ако услуга коју Добављач пружа не одговара прописима и стандардима за уговорену врсту посла и/или Добављач није поступио по примедбама Наручиоца;
4) ако Добављач из неоправданих разлога прекине са пружањем услуге.
У случају раскида овог уговора изазваног кривицом Добављача, сву штету која настане раскидом уговора сноси Добављач.

Измена уговора
Члан 15.
Све евентуалне измене и/или допуне овог уговора вршиће се на основу образложеног захтева Добављача, а по донетој одлуци Наручиоца о измени уговора (члан 156. ЗЈН), којој претходи сагласност Комисије, након чега уговорне стране потписују одговарајући анекс уговора.
Завршне одредбе
Члан 16.
На све што није предвиђено овим уговором, примењиваће се одредбе Закона о облигационим односима.
Сва спорна питања у тумачењу и примени овог уговора, уговорне стране ће решавати споразумно.
У случају спора уговорне стране уговарају надлежност стварно надлежног суда у Новом Саду.

Члан 17.
Овај уговор је сачињен у 8 (осам) истоветних примерака, од којих се по 4 (четири) примерка налазе код сваке уговорне стране.

